Diari Oficial de la Generalitat Valenciana


Sumari del DOGV 4958, del 03-03-2005 (2005/1843)

ACORD de 20 de desembre de 2004, de la Comissió Territorial d'Urbanisme de València, relatiu a la modificació número 3 de les normes subsidiàries de planejament de Pedralba.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4958

Data del DOGV
:   03-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1843


Data del document
:   20-12-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Pedralba
    * pla d'urbanisme

ACORD de 20 de desembre de 2004, de la Comissió Territorial d'Urbanisme de València, relatiu a la modificació número 3 de les normes subsidiàries de planejament de Pedralba. [2005/M1843]
  
Vist l'expedient remés per l'Ajuntament de Pedralba referit a la modificació número 3 de les normes subsidiàries de planejament, i de conformitat amb els següents,
  
Antecedents de fet
  
1. El projecte es va sotmetre a informació pública mitjançant un acord del ple de l'Ajuntament en sessió celebrada el dia 18 de novembre de 2003. Després del pertinent període d'exposició pública (publicació en el DOGV núm. 4.652, de 17 de desembre de 2003, i en el diari Levante-El Mercantil Valenciano, de data 5 de desembre del mateix any) en el qual no es van presentar al·legacions, es va aprovar provisionalment pel mateix òrgan en data de 27 de gener de 2004.
  
2. La documentació presentada consta de memòria (informativa i justificativa) i plànol d'ordenació número 3.
  
3. L'objecte del present projecte és la desqualificació del sòl d'equipament comunitari reservat per a quarter de la Guàrdia Civil, d'una superfície de 1.529,25 m2, que passa a tindre la consideració de sòl edificable d'ús residencial, en les mateixes condicions generals de regulació que la resta dels terrenys de la població d'ús privatiu, i s'acull a les ordenances del planejament per a la dita zona del sòl urbà.
  
Es justifica aquest canvi en què l'any 1993 es va produir la reversió de l'immoble, a favor de l'Ajuntament, perquè no s'executarà la construcció de la dita dotació.
  
Segons indiquen en el document, d'acord amb l'article 55.3 de la LRAU; l'augment de l'aprofitament lucratiu així com la disminució de dotacions comunitàries queden compensades amb la construcció del col·legi de EGB, amb un augment de superfície de 8.516 m2, que en SNU, queda reflectit com a dotació comunitària.
  
4. Pedralba compta amb normes subsidiàries de planejament, aprovades definitivament per la Comissió Provincial d'Urbanisme en data 25 de setembre de 1984.
  
Cal destacar la modificació de les normes subsidiàries (modificacions puntuals) aprovada definitivament per la Comissió Territorial d'Urbanisme en data 28 de juny de 1988, i la modificació número 2 de les normes subsidiàries, aprovada en els seus apartats 1, 5, 6 i 7 aprovada per la Comissió Territorial d'Urbanisme, l'1 de febrer de 2002, estant en tràmit l'aprovació definitiva de l'esmentada modificació en els seus apartats 2 i 4.
  
5. La Comissió Informativa de la Comissió Territorial d'Urbanisme de València, en sessió celebrada el 13 de desembre de 2004, va emetre un informe relatiu al projecte que ens ocupa, complint així el que ha preceptuat l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU). Si bé no s'ha procedit al diligenciat d'aprovació municipal dels documents.
  
2. La documentació està completa, a l'efecte del compliment del que ha preceptuat l'article 27 de la LRAU.
  
3. Les determinacions contingudes en la modificació núm. 3 (requalificació sòl casa quarter) es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.
  
Segons s'indica en el document, d'acord amb l'article 55.3 de la LRAU; l'augment de l'aprofitament lucratiu com també la disminució de dotacions comunitàries queden compensades amb la construcció del col·legi de EGB, amb un augment de superfície de 8.516 m2, que en SNU, queda reflectit com a dotació comunitària.
  
Es recomana, d'acord amb el que preveu la Llei 4/2004, d'Ordenació del Territori i Protecció del Paisatge, que en el sòl edificable residencial generat en aquesta modificació es vincule un percentatge d'aquest a la promoció d'habitatges sotmesos a algun tipus de protecció pública.
  
4. En relació amb la modificació número 2 de les normes subsidiàries de Pedralba, objecte d'un altre expedient, ha sigut emés, amb data 30 de novembre, informe pels serveis territorials de Medi Ambient, del qual es desprén que la zona escolar, que s'ha recollit en SNU, com a mesura compensatòria (en ambdós expedients) es troba afectada pel camí ramader assagador de Castella, de 37,61 m d'amplària legal (Ordre de 21 de desembre de 1971). La zona escolar que recaiga dins de l'esmentada amplària (considerant com a eix, el del viari) ha de quedar exempta d'edificació, i pot compatibilitzar-se amb zona verda.
  
5. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva de les modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.a), per remissió del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedeix, Comissió Territorial d'Urbanisme, en sessió celebrada el 20 de desembre de 2004, acorda:
  
Aprovar definitivament la modificació número 3 de les normes subsidiàries de Pedralba.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
València, 20 de desembre de 2004.- El secretari de la Comissió Territorial d'Urbanisme: Alvaro Aleixandre Ortí.